Diari Oficial de la Generalitat Valenciana


Sumari del DOGV 5534, del 14-06-2007 (2007/7776)

RESOLUCIÓ de 7 de juny de 2007, de la Direcció General de Personal Docent de la Conselleria de Cultura, Educació i Esport, per la qual es regula i convoca el concurs d'adjudicació de destinació provisional per al curs 2007/2008 dels funcionaris del cos de mestres a la Comunitat Valenciana sense destinació definitiva.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5534

Data del DOGV
:   14-06-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/7776


Data del document
:   07-06-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * administració regional
    * personal docent
    * concurs administratiu
    * ensenyament primari

RESOLUCIÓ de 7 de juny de 2007, de la Direcció General de Personal Docent de la Conselleria de Cultura, Educació i Esport, per la qual es regula i convoca el concurs d'adjudicació de destinació provisional per al curs 2007/2008 dels funcionaris del cos de mestres a la Comunitat Valenciana sense destinació definitiva. [2007/7776]  
A l'efecte d'organització del pròxim curs escolar, és necessari establir els criteris que han de regir l'adjudicació de destinació provisional per al curs 2007/2008 d'aquells funcionaris del cos de mestres que no han aconseguit destinació definitiva.  
Per tot això, esta Direcció General resol:  
Primer  
Convocar el concurs d'adjudicació de destinacions provisionals per al curs 2007/2008 per a funcionaris del cos de mestres sense destinació definitiva.  
En esta convocatòria hauran de participar els funcionaris del cos de mestres dependents de la Generalitat Valenciana que a continuació es relacionen:  
a) Amb caràcter forçós  
1. Els mestres propietaris provisionals  
2. Els mestres que hagen reingressat durant el curs 2006/2007 i no tinguen destinació definitiva.  
3. Els que per resolució ferma no tinguen destinació definitiva.  
4. Els que no tinguen destinació definitiva per suspensió de funcions, una vegada complida la sanció.  
5. Els mestres sotmesos en qualsevol de les causes anàlogues que hagen implicat la pèrdua del lloc de treball que exercien amb caràcter definitiu.  
b) Amb caràcter voluntari  
1. Els mestres que, trobant-se en qualsevol de les situacions d'excedència que impliquen pèrdua del destinació definitiva, desitgen reingressar al servici actiu i complisquen els requisits per a això.  
Segon  
1. A l'efecte de participació en esta convocatòria, la Direcció General de Personal Docent publicarà una llista provisional referida els mestres a què es referix l'apartat a), subapartats 1 a 5 del punt primer d'esta convocatòria. L'esmentada llista de participants es farà pública als taulers d'anuncis de les direccions territorials de Cultura, Educació i Esport d'Alacant, Castelló i València.  
2. Els mestres que s'inclouen en l'apartat b) del punt primer hauran de presentar la sol·licitud de reingrés a través del present concurs, en el termini de 10 dies naturals comptats a partir de l'endemà de la publicació d'esta resolució en el Diari Oficial de la Comunitat Valenciana.  
3. En la llista de participants, subapartats 1 a 5, s'expressaran les dades personals següents:  
- NRP o número de llista  
- Cognoms  
- Nom  
- Habilitacions reconegudes  
En la columna NRP els mestres que hagen ingressat en el cos de mestres amb anterioritat a l'oposició de 1984 figuraran amb el seu NRP; els mestres procedents de la X i XI promocions d'accés directe i els procedents de les oposicions convocades els anys 1984, 1985, 1986, 1987, 1988, 1989 i 1990 figuraran amb el número de llista general que els va ser adjudicat per les ordes ministerials per les quals van ser nomenats funcionaris de carrera i precedits de la lletra B només als efectes d'esta convocatòria.  
En la columna habilitacions apareixeran consignades totes les especialitats per a les quals els mestres estiguen habilitats per resolució dels respectius directors territorials de Cultura, Educació i Esport d'acord amb en el que disposa l'Orde de 20 de desembre de 1989 (DOGV de 17.01.1990).  
Tercer  
Contra la llista provisional de participants, els mestres podran presentar reclamació en el termini de cinc dies naturals des de la seua publicació, per a la qual cosa utilitzaran el model d'instància que s'acompanya com a annex d'esta resolució.  
Conclòs el termini de reclamacions i el de sol·licitud de reingrés a què fa referència el número dos del punt segon d'esta convocatòria, es publicarà la llista definitiva de tots els mestres que han de presentar-se al concurs, amb les oportunes correccions. De la llista hauran sigut exclosos els mestres que hagen sigut adscrits en comissió de servici per al curs 2007/2008.  
La llista definitiva de participants es farà pública als taulers d'anuncis de direccions territorials de Cultura, Educació i Esport i als de la conselleria de Cultura, Educació i Esport.  
Quart  
Amb antelació suficient, la Direcció General de Personal Docent farà pública l'oferta de llocs de treball objecte d'esta convocatòria, en què constaran les dades següents: província, localitat, nom del centre i nombre de vacants per especialitats. Així mateix, s'especificaran les característiques dels centres, i que a continuació es relacionen:  
- Programa d'ensenyament en valencià (PEV)  
- Programa d'immersió lingüística (PIL)  
- Formació de Persones Adultes (FPA)  
- Centre d'acció educativa singular (CAES)  
- Programa d'incorporació progressiva (PIP)  
- Escola Infantil, primer cicle  
- Centres rurals agrupats (CRA)  
- Necessitats educatives especials (NEE)  
Cinqué  
L'adjudicació d'estes destinacions serà presencial, i es desenvoluparà durant un o diversos dies segons el nombre de participants. A este efecte la Direcció General de Personal Docent anunciarà als taulers d'anuncis de les direccions territorials de Cultura, Educació i Esport, amb temps suficient, el nombre de mestres que han de presentar-se cada un dels dies en què es durà a terme l'adjudicació.  
Després de cada acte d'adjudicació es confeccionarà la relació de vacants disponibles per a l'acte següent, que estarà a disposició dels participants en la Direcció General de Personal Docent amb la suficient antelació.  
Sisé  
L'obtenció de destinació es durà a terme per mitjà d'elecció pel sol·licitant, amb el seu DNI, o persona degudament autoritzada, amb els criteris següents:  
1. L'elecció s'efectuarà per orde numèric creixent, referit al NRP o número de llista donant començament pel de menor número, per als participants a què es referixen l'apartat a), subapartats 1 al 5 del punt primer i apartat b) de les promocions anteriors a l'any 1991. Els mestres seleccionats en les oposicions dels anys 1991 i posteriors, participaran segons l'orde de puntuació aconseguida en la seua oposició respectiva, els de l'oposició de 2006 segons l'especialitat i l'orde de puntuació aconseguit en les proves selectives.  
2. Cada sol·licitant triarà un dels llocs de treball vacants de qualsevol de les especialitats per a les quals està habilitat.  
3. Si, arribat el torn d'elecció a un sol·licitant, no hi haguera lloc de treball vacant a què poguera optar o no haguera triat voluntàriament lloc de treball entre ells, el sol·licitant quedaria momentàniament sense adjudicació de lloc de treball fins a l'acabament de l'elecció de la resta de participants en les condicions descrites en els apartats 2 i 3 d'este punt.  
4. Una vegada acabada l'elecció de tots els participants que hagen sigut convocats a exercir l'opció prevista en l'apartat 2) i hagen aconseguit lloc de treball entre aquells per a l'elecció dels quals es troben autoritzats, caldrà cridar novament tots els que no hagen obtingut encara lloc de treball, fent-ho en orde numèric decreixent, és a dir, en orde invers a l'utilitzat en la primera volta.  
El professorat així anomenat triarà destinació, voluntàriament, entre els llocs de treball vacants per a l'elecció dels quals està autoritzat. Si no es du a terme esta elecció, disposant de llocs vacants per a això, o si no està present en el moment de l'elecció en esta segona volta, la Direcció General de Personal Docent li adjudicarà destinació forçosa entre tals llocs.  
En canvi, si el mestre no té llocs de treball per a l'elecció dels quals estiga autoritzat quan arribe el seu torn d'elecció en esta segona volta, quedarà momentàniament sense elecció de lloc de treball.  
5. Els mestres que queden sense adjudicar destinació en acabar la segona volta seran cridats novament a obtindre lloc de treball de qualsevol especialitat diferent d'Educació Primària: idioma estranger, Anglés; Educació Primària: idioma estranger, Francés; Educació Primària: Educació Musical; Educació Especial: Audició i Llenguatge; Educació Especial: Pedagogia Terapèutica; primer cicle d'Educació Secundària Obligatòria: llengua estrangera, Anglés; primer cicle d'Educació Secundària Obligatòria: llengua estrangera, Francés; primer cicle d'Educació Secundària Obligatòria: Música; primer cicle d'Educació Secundària Obligatòria: Llengua i Literatura Valenciana per l'orde numèric creixent, és a dir, en orde invers a l'utilitzat en la segona volta.  
Una vegada feta l'elecció, i en el mateix acte, s'entregarà a cada mestre una credencial en què figuraran el seu nom i cognoms, NRP o número de llista i les dades del lloc de treball obtingut.  
Seté  
Les destinacions adjudicades tindran efectes administratius des de l'1 de setembre de 2007 fins al 31 d'agost de 2008. La destinació adjudicada en esta convocatòria serà irrenunciable.  
Huité  
Amb anterioritat a l'adjudicació de destinacions a propietaris provisionals la Direcció General de Personal Docent procedirà a l'adjudicació de destinació provisional als funcionaris de carrera del cos de mestres a què fa referència l'article 15.1 de l'Orde de 9 de juny de 1998. L'orde d'adjudicació d'estos mestres vindrà donat per l'any en què es va produir la supressió i, entre els del mateix any, pel NRP o número de llista més baix.  
La Direcció General de Personal Docent anunciarà oportunament el lloc i la data d'adjudicació de destinacions a estos mestres.  
Nové  
Contra esta resolució que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant del Jutjat Contenciós Administratiu de València en el termini de dos mesos comptats a partir de l'endemà de la seua notificació.  
València, 7 de juny de 2007.- El director general de Personal Docent. José Antonio Rovira Jover.  
ANNEX/ANEXO  
Adjudicació de mestres (propietaris provisionals). Curs 2007/2008  
Adjudicación de maestros (sin destino definitivo). Curso 2007/2008  
(Nom i cognoms/Nombre y apellidos) ...............................  
..................... con NRP .................... o número de llista/o número de lista .............., destinació provisional en el CP/destino provisional en el CP ...............................  
......................., d .................., a l'efecte d'obtindre destinació per al curs 2007-2008/a efectos de obtención de destino para el curso 2007-2008.  
SOL·LICITE/SOLICITO:  
La correcció de les dades de la llista provisional de mestres sense destinació definitiva que figuren a continuació:/La corrección de los datos de la lista provisional de maestros, sin destino definitivo, que a continuación se indican:  
On diu/Donde dice: ..............................................  
Ha de dir/Debe decir[1] .........................................  
- Ser inclòs en la llista perquè sóc propietari provisional, amb les dades següents:/Ser incluido en la lista, por ser propietario provisional, con los siguientes datos:  
NRP o número de llista:/NRP o número de lista: ..................  
Cognoms i nom/Apellidos y nombre: ...............................  
.................................................................  
Habilitacions/Habilitaciones[2]: ................................  
.................................................................  
- Ser exclòs/osa de la llista per/Ser excluido de la lista por:.................................................................. ....................................................................................................................................................................................................................................................................................................................................  
- Ser admés/esa en la llista per:/Ser admitido en la lista por:................................................................. .....................................................................................................................................................................................................................................................................................................................................  
Data i signatura/Fecha y firma  
Direcció general de personal DOCENT/dirección general de personal DOCENTE  
1 Les sol·licituds de correccions de NRP o de número de llista haureu d'acompanyar-les de la fotocòpia del títol administratiu o de la fotocòpia de l'orde per la qual se us va nomenar funcionaris de carrera/Las solicitudes de correcciones de NRP o número de lista deberán ir acompañadas de la fotocopia del título administrativo o de la fotocopia de la orden por la que se les nombró funcionarios de carrera.  
2 La modificació o inclusió de dades relatives a habilitacions requerirà la presentació d'una còpia del certificat d'habilitacions/La modificación o inclusión de datos relativos a habilitaciones requerirá la presentación de una copia del certificado de habilitaciones.